تسع سنين عمر كويس ان عشان البنت تعرف الاجابة بوضوح على سؤال :" ايه الفرق بينى وبين ماما ؟!" ، وارخم حاجة الاسر المحافظة بتعملها لبنتها لما تكبر هو كرت الارهاب السخيف بتاع : انتى خلاص بقيتى آنسة يعنى ربنا بيحاسبك وانتى بنت يعنى نخبيكى وخليكى عاقلة فى تصرفاتك !! بولشيت ! البنت بيبقى عندها حداشر سنة وامبارح كانت طفلة وانهاردة خلاص بقى اتحولت واحدة ست كبيرة ، يعنى مش بس بيسبوها تاخد الصدمة بتاعت التغيرات اللى حصلت ف حياتها ، لأ وكمان يحطوا فوق دماغها مليون مسئولية ويرسموا حواليها مليون سور فبتنعزل وبتكره انها اتنيلت كبرت بعد ماكانت وهى طفلة حلمها تبقى عروسة كبيرة.